
ДО
ОБЩИНСКИ СЪВЕТ
БУРГАС



Д О К Л А Д Н А    З А П И С К А
ОТ ДИМИТЪР НИКОЛОВ НИКОЛОВ
КМЕТ НА ОБЩИНА БУРГАС

[bookmark: _GoBack]Относно: Отдаване под наем, за срок от 10 (десет) години, чрез провеждане на публичен търг с тайно наддаване, на обособена част от имот - площадка за разполагане на преместваем обект, представляваща част от ПИ с идентификатор 07079.618.3 по КК на гр. Бургас - публична общинска собственост


УВАЖАЕМИ  ОБЩИНСКИ СЪВЕТНИЦИ,

Община Бургас е собственик на поземлен имот с идентификатор 07079.618.3 по КК на гр. Бургас, с площ 278 000 (двеста седемдесет и осем хиляди) кв.м, при съседи: 07079.618.8, 07079.618.214, 07079.618.214, 07079.618. 141, 07079.618.6, 07079.618.190, 07079.618.2, 07079.622.162, 07079.618.4, 07079.618.5, 07079.607.518, 07079.607.517, съответен на част от УПИ I (едно) в кв. 1 (едно) по плана на Приморски парк, гр. Бургас, с площ 306 262/391 262 (триста и шест хиляди двеста шестдесет и два върху триста деветдесет и една хиляди двеста шестдесет и два) кв.м, за която е съставен Акт №4238/26.04.2006 г. за публична общинска собственост.
С актуализираната план-схема за разполагане преместваеми обекти по ч.56 и чл.56а от ЗУТ за територията на „Приморски парк“ гр.Бургас, приета с Решение на Общински съвет Бургас по т.19 от Протокол № 22 от 25.03.25г. е дадено съгласие да бъде обособена нова точка за целогодишен обект с номер по схемата Е52 за разполагане на начална станция на атракцион тип „ЗИП линия“.
         Със заявление вх.№ 70-00-3511 от 28.04.2025г. дружеството „КАЙЗЕН 55“ ООД, гр. Бургас заявява желание да бъде стартирана процедура за отдаване под наем на частта от общинския имот, представляваща позиция Е52, за срок от 10 години като видно от приложения към заявлението идеен инвестиционен проект, инвеститорът предвижда в съответствие с приетата схема на позицията да бъде разположена начална станция на „въжен тролей“ с подробно посочени в проекта технически характеристики както на началната станция, така и на крайната която се предвижда на територията на морския плаж в непосредствена близост до мостика. Предвидено е съоръжението да заема площ от 26,65кв.м. 
Приморският парк е любимо място за разходки, игри и забавления на гражданите на гр. Бургас. С реконструкцията на общинската част на Приморския парк, инсталираното ново осветление, реконструираните Казино, Охлюва и най-вече “Стената на приказките”, паркът е още по-привлекателен за гражданите. Необходимостта  от атракционни съоръжения е голяма. Наличието на такива съоръжения ще допринесе развитие на туристическия продукт, който предлага общината на гражданите и гостите на града, които ще имат своите забавления и игри в паркова среда.
Отчитайки  факта, че съоръжението, което ще бъде разположено върху общинския имот е на открито и ще работи предимно през по-топлата част от годината и когато атмосферните условия позволяват, началната тръжна месечна наемна цена за отдаване под наем на описания обект е определена съгласно Приложение № 7 за размера на базисните наемни цени от Наредбата за определянето и администрирането на местните такси и цени на услуги на територията на Община Бургас, приета с решение на Общински съвет - Бургас, както следва: 
За част от имот, находящ се в град Бургас, Приморски парк: 27 кв. м (площ) x 0,50 лв./кв. м (базисен наем) х 1,4 (коефициент за зона) x 2 (коефициент за състояние) х 1,6 (корекционен коефициент)= 60,48 (шестдесет лева и четиридесет и осем ст.) лева, без ДДС. 
Предвид гореизложеното и с оглед доброто управление и стопанисване на общинската собственост, целесъобразно е Община Бургас да проведе публичен търг с тайно наддаване за отдаване под наем на обособена част от имот с площ от 27кв.м. за поставяне на атракционно съоръжение „ЗИП линия“-начална станция на „въжен тролей“,  находяща се в ПИ с идентификатор 07079.618.3 по КК на гр. Бургас - публична общинска собственост.
Имотът е включен в Раздел IV.2. „Общински нежилищни имоти за отдаване под наем чрез провеждане на публично оповестен търг/конкурс“ на приетата от Общински съвет – Бургас Годишна програма за управление и разпореждане с общинската собственост на Община Бургас за 2025г.. 
С оглед факта, че се намираме в средата на активен летен сезон и с оглед своевременното провеждане на публичен търг с тайно наддаване за отдаване под наем на гореописания имот - общинска собственост, за поставяне на атракционното съоръжение, е целесъобразно да бъде допуснато предварително изпълнение на решението.
Предвид изложеното и на основание правомощията ми по чл. 64, ал. 1 от Правилника за организацията и дейността на Общинския съвет и взаимодействието му с Общинската администрация на община Бургас, предлагам Общински съвет – Бургас, на основание чл. 21, ал. 1, т. 8 от Закона за местното самоуправление и местната администрация, чл. 14, ал. 7 от Закона за общинската собственост и чл. 14, ал. 1 и ал. 2 от Наредбата за реда за придобиване, управление и разпореждане с общински имоти и вещи, приета с решение на Общински съвет - Бургас, да вземе следните

РЕШЕНИЯ:
I.  Да се отдаде под наем, за срок от 10 (десет) години, чрез провеждане на публичен търг с тайно наддаване за отдаване под наем на обособена част от имот с площ от 27кв.м. за поставяне на атракционно съоръжение „ЗИП линия“-начална станция на „въжен тролей“,  находяща се в ПИ с идентификатор 07079.618.3 по КК на гр. Бургас - публична общинска собственост, целият с площ  278 000 (двеста седемдесет и осем хиляди) кв.м, при съседи: 07079.618.8, 07079.618.214, 07079.618.214, 07079.618. 141, 07079.618.6, 07079.618.190, 07079.618.2, 07079.622.162, 07079.618.4, 07079.618.5, 07079.607.518, 07079.607.517, съответен на част от УПИ I (едно) в кв. 1 (едно) по плана на Приморски парк, гр. Бургас, с площ 306 262/391 262 (триста и шест хиляди двеста шестдесет и два върху триста деветдесет и една хиляди двеста шестдесет и два) кв.м, за която е съставен Акт №4238/26.04.2006 г. за публична общинска собственост, с начална тръжна месечна наемна цена в размер на 60,48 (шестдесет лева и четиридесет и осем ст.) лева, без ДДС.
II. Определя следните изисквания към кандидатите:
Кандидатите в публичния търг трябва да представят, ситуационно решение и документи за съоръженията удостоверяващи датата на производство, сертификати за годност и декларация за съответствие със стандартите на ЕС; ситуационното решение и начина на монтаж да бъдат съобразена с извършените на площадката СМР, като не се допуска нарушаване  на изпълнената настилка и благоустройствените мероприятия в прилежащата територия. 
Предлаганите съоръжения следва да бъдат стриктно обвързани с предлаганата схема за разполагането им. В предложението трябва да са посочени техните характеристики, включително, но не само: площ, височина, инструкция и сертификати за безопасност и съответствие и точно местоположение на съоръжението по предлаганата схема.
Спечелилият участник е длъжен изцяло за своя сметка и на своя отговорност да съгласува разполагането на преместваемите обекти със съответните инфраструктурни дружества, като се сдобие с необходимите лицензии и разрешителни за извършване на дейността.
Кандидатите, чиито предложения не отговарят на гореописаните условия, няма да бъдат допуснати до отваряне на наддавателното ценово предложение.
Кандидатите да поемат всички разходи за ел.енергия, вода, сметопочистване и други консумативи в наетият обект.
След изтичане срока на договора да се възстанови площадката в първоначалният й вид.

III. Допуска предварително изпълнение на решението на основание чл. 60, ал. 1 от АПК.

Приложения:
Акт № 4238/26.04.2006 г. за публична общинска собственост; Скица извадка от КК на гр. Бургас, Заявление вх.№ 70-00-3511 от 28.04.2025г., Идеен инвестиционен проект; Извадка от актуализираната план-схема за разполагане преместваеми обекти по ч.56 и чл.56а от ЗУТ за територията на „Приморски парк“ гр.Бургас.

ДИМИТЪР НИКОЛОВ
  Кмет на Община Бургас


Съгласувал:
ЗЛАТИНА ГЕОРГИЕВА 
 Директор на дирекция ПНО

Изготвил: 
ЖИВКО ДИМИТРОВ 
Директор на дирекция УОС

